། ། འདས་དང་མ་འོངས་
སྐབས་ཀྱིས་ཕྱེ། ། སྤ་ཞེས་བྱ་བ་བྱིན་ཆགས་པའི། ། མིང་ཡིན་སྤྱོ་ཞེས་བྱ་བ་
ནི། ། བཀྱོན་ཞལ་དག་གི་རྣམ་གྲངས་སོ། ། སྤགས་ཞེས་བྱ་བ་འཕགས་པ་
ཡི། ། མིང་ཡིན་སྤྱིན་ཞེས་བྱ་བ་ནི། ། འབྱར་བྱེད་དག་གི་མིང་དུ་འདོད། །
སྤྱོམསཔ་ཞེས་པ་དོན་གང་གང་༌། ། གཞན་ལ་ངོམ་པའི་མིང་དུ་འདོད། །
འཕྲལ་བ་ཞེས་པ་དཔྲལ་བ་ཡི། ། མིང་སྟེ་ཕྱལ་ནི་གྲོད་པའོ། ། འཕྱན་པ་ཞེས་
པ་ཡན་པའོ། ། ཕྱད་པར་ཞེས་པ་རྟག་ཏུའི་མིང་། ། སུན་ཅི་ཕྱིན་ཞེས་བྱ་བ་
ནི། ། གཞན་ཕྱོགས་འགོག་པ་ལྷུར་ལེན་གྱི། ། རང་ཕྱོགས་གཞན་དུ་མེད་
པའོ། ། འཕྱེ་བོ་ཞེས་པ་རྐང་པ་གཉིས། ། འཁུམས་ནས་བགྲོད་པ་མེད་པའི་
མིང་། ། ཕྱ་ཞེས་བྱ་བ་ འཇིག་ རྟེན་ གྱི། ། བདེ་སྡུག་ བྱེད་ པོའི་ མིང་ དུ་
འདོད། ། སྒོ་འཕར་ཞེས་པ་སྒོ་གླེགས་མིང་། ། བྲུ་བ་ཚ་ བ་ལྟོགས་ པའི་
མིང། ། བྲིད་པ་ཞེས་བྱ་སྒྱུ་ཐབས་ཀྱིས། ། རེ་ཞིག་སླུ་བར་བྱེད་པའི་མིང་།
ནངབྱན་ཞེས་པ་ཁྱིམ་ནང་གི ། ཕྱག་ཚང་བྱེད་པའི་མིང་དུ་འདོད། ། བྱུག་
རིས་ཞེས་པ་གྲལ་གྱི་མིང་། ། ད་བྱིད་ཅེས་པ་རྩངས་པ་སྟེ། ། འབྱངས་པ་ཞེས་
པ་ཕྱིར་འབྱམས་པའོ། ། དབུང་ཞེས་བྱ་བ་དབུས་ཀྱི་མིང་། ། དབལ་ཞེས་བྱ་
བ་རྩེ་མོ་སྟེ། ། དབྲེ་ཞེས་བྱ་བ་རྩོག་པའི་མིང་། ། དབྱིབ་མོ་ཞེས་བྱ་སྐབས་ཀྱི་
ཡུལ། ། ཐམས་ཅད་ཁེགས་པའི་མིང་དུ་འདོད། ། དབྱིག་ཅེས་བྱ་བ་ནོར་གྱི་
སྟེ། ། དབྱེས་ཞེས་བྱ་བ་ཞེང་གི་མིང༌། ། མེལ་ཙེ་ཞེས་པ་ཚོར་གསང་མིང༌། །

332 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
མོལ་བ་ཞེས་པ་གཏམ་གྱི་མིང་། ། དམིགས་བུ་ཞེས་པ་ལོང་ཁྲིད་ཀྱི། ། མིང་
ཡིན་དམུས་ལོང་ཞེས་བྱ་བ། ། མ་ཡི་ཁོང་ནས་ལོང་བའི་མིང་། ། དམུས་པ་
ཞེས་པ་ཡང་ཡང་དུ། ། ཉམ་ཉེས་གྱུར་པའི་མིང་དུ་འདོད།
དམུ་ཞེས་བྱ་བ་
འབྱུང་པོ་ཡི། ། བྱེ་བྲག་ཅིག་ལ་གྲགས་པ་ཡོད། ། དམོད་པ་ཞེས་པ་དྲག་པོའི་
ཚིག ། རྨེ་བ་ཞེས་པ་ཟད་དཀའ་བའི། ། མིང་སྟེ་རྨེལ་བ་ཞེས་བྱ་བ། །
འཁལ་བའི་མིང་དུ་འདོད་པ་ཡིན། ། རྨྱ་བ་ཞེས་བྱ་ཁམས་ཉོགས་པའི། ། མིང་
ཡིན་རྨུགས་པ་ཞེས་བྱ་བ། ། བྱིང་བའི་མིང་ཡིན་ཁྱི་སོགས་ཀྱིས། ། རྨུགས་པ་
སོགས་དང་སྐབས་ཀྱིས་དབྱེ། ། རྨེ་ཞེས་བྱ་བ་བཙོག་པའི་མིང་། ། རྨེག་ཅེས་
བྱ་བ་ཉམས་དང་ནི། ། འཁོས་ཀྱི་མིང་དུ་བཏགས་པ་སྟེ། ། རྨེག་མེད་པ་ནི་དེ་
མེད་པའོ། ། སྨྱན་ཞེས་བྱ་བ་ཁྱེའུ་དང་། ། བུ་མོའི་ཁ་ལོ་བྱེད་པའི་མིང་། །
སྨག་ཅེས་བྱ་བ་མུན་པའི་མིང་། ། སྨྱུང་བ་ཞེས་པ་ལྟོགས་པ་དང༌། ། སྐོམ་པར་
བྱེད་པའི་མིང་དུ་འདོད། ། སྨེད་པ་ཞེས་པ་གཏམ་འདྲི་བའི། ། ཁྱད་པར་ཞིག་
གིམིང་ལ་འདོད། ། སྨོན་འདྲིན་ཞེས་པ་གྲོགས་པོ་ཡི། ། ཁྱད་པར་ཞིག་གི་
མིང་དུ་བཤད། ། ཙབ་ཧྲལ་ཞེས་པ་ཆགས་པ་ཡིས། ། ཀུན་བསླངས་ཅ་ཅོ་
འདོནཔའི་མིང་། ། ཙ་ཀོ་ར་དང་ཙུ་ཏ་དང། ། ཙམ་པ་ཀ་དང་ཙན་དན་
སོགས། ། ལེགས་ སྦྱར་ སྐད་ ཡིན་ ཙ་ ན་ ཀ ། སྲན་མའི་ བྱེ་ བྲག་ ཅིག་ ཏུ་
བཤད། ། གཙུག་ལག་ཅེས་པ་གསུང་རབ་ཀྱི། ། མིང་ཡིན་གཙུག་ནི་རྩེ་མོའི་
མིང་། ། གཙུབ་ཤིང་གཙུབ་སྟན་མེ་འབྱིན་པའི། ། ཤིང་གི་སྦྱོར་བ་དག་ལ་
འདོད། ། ། ཙུམ་པ་ཞེས་བྱ་ལེགས་སྦྱར་གྱི། ། སྐད་ཡིན་བོད་སྐད་ ཁ་སྦྱོར་
བ། ། ཙ་ར་ཀ་ནི་སྨན་སྤྱད་པའོ། ། སུམ་རྩེན་ཞེས་བྱ་ལྷ་ཡི་མིང་། ། རྩབ་མོ་
ཞེས་པ་རབ་བྱུང་གི། ། བཏུང་བའི་ཁྱད་པར་ཞིག་ལ་འདོད། ། རྩེ་རྒོད་ཅེས་
པ་འཁོར་གཡོག་གི། ། མིང་ཡིན་རྩབས་ནི་རུ་མའི་མིང་། ། བརྩས་ཞེས་བྱ་བ་

བརྡ་ཡི་བྱེ་བྲག་གསལ་བྱེད་བཞུགས་སོ། །
333
རྔནཔའི་མིང་། ། འཚག་ཅེས་བྱ་བ་མདངས་ཀྱི་མིང་། ། འཚའ་ཞེས་བྱ་བ་
གཅན་གཟན་གྱི། ། བྱེ་བྲག་ཅིག་ལ་འདོད་པ་སྟེ། ། འཚའ་ལུ་ཞེས་པ་དམར་
པོ་ལ། ། དཀར་པོའི་ཐིག་ལེས་མཚན་པའོ། ། འཚུན་ཞེས་བྱ་བ་ཕ་མེས་
ཀྱི། ། ལྷན་སྐྱེས་ལྷ་དང་འདྲེ་ཡི་མིང༌། ། འཚལ་བ་ཞེས་པ་བྱེད་པ་དང་། །
ཤེས་པའི་མིང་དུ་སྐབས་ཀྱིས་ཕྱེ། ། འཚིམ་ཞུ་ཞེས་པ་རྨོག་གི་མིང་། ། འཚལ་
མ་ཞེས་པ་ཟ་མ་ཡི། ། མིང་ཡིན་འཚལ་བ་ཟ་བ་དང་། ། ཚིམ་པའི་དོན་དུའང་
བཤད་པ་ཡོད། ། ཟག་པའི་མིང་ལ་འཛག་པ་དང༌། ། ཟད་པའི་མིང་ལ་
འཛད་པ་དང་། ། ནོར་བའི་མིང་ལ་འཛོལ་བ་དང་། འཇུག་པའི་མིང་ལ་
འཛུད་པ་དང་། ། ཟེད་པའི་མིང་ལ་འཛེད་པ་སོགས། ། གྲོང་པའི་སྐད་བཞིན་
བསྟན་བཅོས་སུ། ། ཐད་སོར་བཞག་པ་འགའ་ཞིག་ཡོད། ། འཛབ་ཅེས་བྱ་བ་
སྒྲུབ་པ་པོའི། ། སྔགས་ཀྱི་བསྙེན་པ་བགྲང་བ་ཡི། ། གྲོགས་བྱེད་པ་ལ་འདོད་
ཅེས་ཟེར། ། རྫི་ཞེས་བྱ་བ་རླུང་གི་མིང་། ། ཀྭ་ཞེས་བྱ་བ་འབོད་པའི་ཚིག །
ཁྭ་ཞེས་བྱ་བ་ཁྭ་ཏའི་མིང༌། ། གྲྭ་ཞེས་བྱ་བ་གྲྭ་ཟུར་གྱི། ། མིང་ཡིན་ཉྭ་ཞེས་བྱ་
བནི། ། རྐང་དང་ལག་པའི་ཉྭ་ལ་འཆད། ། དྭ་བ་ཞེས་པ་སྔོ་ཞིག་དང༌་། །
ཕ་མ་ཤི་བའི་བུ་ཕྲུག་ལ། ། འདོད་པ་གཉིས་པོ་སྐབས་ཀྱིས་དབྱེ། ། ཙྭ་ཚྭ་ཞྭ་ཟྭ་
རྭ་རྣམས་ལ། ། ཝ་བཏགས་ཡོད་ཚེ་རང་རང་གི། ། སྐབས་ཀྱི་དོན་རྣམས་
འཁྲུལམེད་གོ། ། ལྭ་ཞེས་བྱ་བ་དར་ཟབ་ཀྱི། ། ཁྱད་པར་ཞིག་གི་མིང་དུ་
འདོད། ། ཧྭགས་ཞེས་བྱ་བ་བུ་རམ་གྱི། ། ཁ་བུན་བཟང་ཤོས་འདྲིལ་བའི་
མིང་། ། ཧྭ་ཞེས་བྱ་བ་ཁང་པ་དང་། ། གོས་ལ་སོགས་པའི་ཧར་མིག་གི། །
མིང་དུ་བཏགས་པ་དེ་དག་གོ། ། གཞོལ་བ་དོན་གཉེར་ཆེ་བའི་མིང་། །
གཞབས་པ་ལེགས་པར་བརྟགས་པའི་མིང་། ། གཞུང་པ་རབ་ཏུ་འགྲུས་པའི་
མིང་། ། གཞིལ་བ་ཞེས་པ་བཅིལ་བའི་མིང་། ། གཞར་བ་ཞེས་པ་ཉེ་བའི་

334 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
མིང་། ། གཞར་ཡང་ཞེས་པ་ནམ་ཡང་སྟེ། ། གཞི་མཉམ་གཤང་བ་སྨིན་པའི་
མིང་། ། བཞམས་བསྒོ་ཞེས་པ་དྲན་བསྐུལ་གྱི། ། མིང་ཡིན་བཞིབ་པ་འཇིབ་
པའི་མིང་། ། ཆེ་བཞི་དཔང་པོའི་མིང་དུ་བཤད། ། ཞོ་ཤས་འཚོ་བ་གླ་རྔན་
གྱིས། ། འཚོ་བའི་མིང་དུ་བཤད་པ་ཡིན། ། གཟས་དང་གཟོན་ཞེས་བྱ་བ་
ནི། ། ལུས་དང་ངག་གི་ཁྱད་པར་ཏེ། ། རྡེག་པའི་སྟངས་ཀ་བྱེད་པ་ལ། །
རྡེག་པར་གཟས་ཞེས་ཟེར་བ་དང་། ། རིགས་པར་བསྐུལ་བ་མི་ཉན་པར། །
ལན་བཟློག་པ་ཡི་མིང་ལ་ནི། ། བསྒོ་བ་རྣ་ལ་གཟོན་ཞེས་བཤད། ། གཟུ་བོ་
ཕྱོགས་ལྷུང་སྤངས་པ་སྟེ། ། གཟེགས་མ་ཞེས་པ་ཆ་ཤས་ཀྱི། ། མིང་ཡིན་གཟུ་
ལུམ་ཅན་ཞེས་པ། ། སྤྱི་བརྡོལ་ཅན་གྱི་མིང་དུ་འདོད། ། ཟོལ་པ་གཡོ་སྒྱུ་ཅན་
གྱི་མིང་། ། གཟོད་མ་ཞེས་པ་གདོད་མའི་མིང་། ། གཡེམ་པ་ཞེས་པ་ལོག་ཡེམ་
གྱི། ། མིང་ཡིན་གཡིགས་པ་བསྐྱིགས་བུའི་མིང་། ། གཡར་ཚ་ཞེས་པ་ངོ་ཚ་
ཡི། ། ཞེ་ས་ཡིན་ཏེ་གཡར་དམ་དང་། ། ། གཡར་ཁྲལ་གཡར་ངོ་ལ་སོགས་
བཞིན། ། ཡ་མ་བརླ་ཞེས་བྱ་བ་ནི། ། སྙིང་པོ་མེད་པའི་མིང་ཡིན་ལ། ། ཡ་
གད་ཅེས་པ་འཛེག་སྟེགས་ཀྱི། ། མིང་ཡིན་ཡ་ལད་ཅེས་བྱ་བ། ། གོ་ཆའི་མིང་
ཡིན་ཡོལ་གོ་ནི། ། གཞོང་པའི་མིང་དུ་འདོད་པ་ཡིན། ། ཡས་དང་སྟགས་ཞེས་
བྱ་བ་ནི། ། དོན་གཅིག་མིང་གི་རྣམ་གྲངས་སོ། ། ལ་གོར་ཞེས་བྱ་མྱུར་པོའི་
མིང་། ། ལོངས་པ་ཞེས་དང་ལོངས་འཆོས་པ། ། ཆགས་པས་ཀུན་བསླངས་
སྒེག་བཅོས་མིང༌། ། ལ་བ་ཆགས་སུ་མ་བཅགས་ཤིང་། ། སྤུ་མ་ཕྱུང་བའི་སྣམ་
བུའི་མིང་། ། རླམ་ཞེས་བྱ་བ་ཧམ་སྐྱའི་མིང་། ། རླུགས་པ་ཞེས་པ་མ་ཞུམ་
པའི། ། གྱེན་དུ་རླུགས་པའི་མིང་ཡིན་ཏེ། ། བརླམས་ཞེས་བྱ་བ་མྱ་ངན་
དང༌་། ། གདོན་ལ་སོགས་པས་དཀྲུགས་པའི་མིང་། ། རླང་པོ་ཞེས་བྱ་མི་སྙན་
ཚིག ། རློང་དུ་གྱུར་པ་ཞེས་བྱ་བ། ། བརྟན་པ་ཐོབ་པའི་མིང་དུ་འདོད། །

བརྡ་ཡི་བྱེ་བྲག་གསལ་བྱེད་བཞུགས་སོ། །
335
བླ་ཞེས་བྱ་བ་སྟེང་གི་མིང་། ། ། བློན་གདབ་ཅེས་པ་ཟུར་ནས་ནི། ། གྲོས་
འདེབས་བྱེད་པའི་མིང་དུ་འདོད། ། བློ་བློང་ཞེས་པ་ཡི་ཆད་པའི། ། རྫས་ཀྱི་
བླ་དང་ལག་གི་བླ། ། ནོར་དང་ཁང་ལས་གསར་པ་ཡི། ། ཞལ་ཏ་པ་ཡི་མིང་དུ་
འདོད་། ། བཟླུགས་པ་ཞེས་པ་ཕ་རོལ་པོའི། ། སེམས་བཟུང་བ་ཡི་མིང་ཡིན་
ནོ། ། གཤོར་ཞེས་བྱ་བ་ཐོད་པ་ཡི། ། མིང་དུ་མན་ངག་སྙེ་མར་བཤད། །
བཤུལ་ཞེས་བྱ་བ་ལམ་གྱི་མིང་། ། གཤུང་ན་ཞེས་པ་རང་གཞན་གྱི། ། སྐྱོན་
ནས་དངོས་སུ་བརྗོད་པའི་མིང་། ། ཤིན་ཏེ་མ་ཞེས་བྱ་བ་ནི། ། མཐུ་ཆུང་བ་ཡི་
མིང་དུ་བཤད། ། སྲ་བརྐྱང་ཞེས་པ་དགེ་འདུན་གྱི། ། ཆོས་གོས་སུམ་ཕྲུགས་
གཅིག་ཙམ་ལ། ། མཚམས་ནང་དེ་ན་ཡོད་པ་ཡི། ། དགེ་འདུན་ཀུན་གྱི་ཆོས་
གོས་ཀྱི། ། ། བྱིན་རླབས་ ཆགས་ པ་ གཅིག་ལ་ཟེར། ། སྲི་ཞུ་ ཞེས་ པ་ དྲིན་
བསམསནས། ། བཀུར་སྟི་བྱེད་པའི་མིང་ལ་འདོད། ། གསོག་དང་གསོབ་
ཅེས་བྱ་བ་ནི། ། སླུ་བའི་མིང་གི་རྣམ་གྲངས་ཡིན། ། སྲོ་ཁང་ཞེས་པ་ཁྲུས་ལ་
སོགས། ། རེག་བྱ་རྣམ་པ་ལྔ་བསྟེན་པས། ། བ་སྤུའི་བུ་ག་སྣུམ་གྱིས་ནི། །
གང་བར་བྱེད་པའི་མིང་དུ་འདོད། ། གསུད་པ་ཞེས་པ་སྦྲེགས་པའི་མིང་། ཁ་
གསག་ཅེས་པ་རྙེད་པའི་ཕྱིར། ། གཞན་ནོར་བསྔགས་པར་བྱེད་པའོ། །
གསེག་ཤང་ཞེས་པ་མཁར་སིལ་གྱི། ། མིང་ཡིན་གསོང་པོ་ཞེས་བྱ་བ། ། དྲང་
ཞིང་གསལ་བའི་མིང་དུ་འདོད། ། བསོད་པ་ཞེས་པ་ཞིམ་པའི་མིང་། ། བསོད་
ཉམས་ཞེས་བྱ་འདོད་པ་ལ། ། ལྷག་པར་སྤྱོད་པའི་མིང་ཡིན་ཏེ། ། བསེལ་བ་
ཞེས་བྱ་འཇིགས་པ་ལས། ། སྐྱོབ་པའི་སྐྱབས་ཀྱི་མིང་དུ་བཤད། ། སྲི་ཞེས་བྱ་
བ་མཐར་བྱེད་ཀྱི། ། ཟ་བའི་ལམ་སྲོལ་བྱང་བའི་མིང་། ། སྲེལ་བ་འཛིན་ཞིང་
སྐྱོང་བའི་མིང་། ། གསྭ་ཞེས་བྱ་བ་ལྷ་ཀླུ་སོགས། ། འབྱུང་པོ་འབའ་ཞིག་
འབོད་པའི་མིང་། ། དྲི་ཞིམ་མིང་ལའང་བསུང་ཞེས་ཟེར། ། སྲུལ་པོ་ཞེས་པ་

336_དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
རུལ་བའི་མིང་། ། དེ་ལས་ལུས་སྲུལ་པོ་ཡང་གཏོགས། ། དེ་ནས་ལེགས་པར་
སྦྱར་བའི་སྐད། ། བོད་ཀྱི་སྐད་ལའང་སོར་བཞག་དང་། ། ཟུར་ཆག་འགའ་
ཞིག་བཤད་བྱ་བ། ། པོ་ཏ་ལ་དང་ཤ༽མྦྷ་ལ། ། ཨོ་རེནྡྲ་དང་ན་ལེནྡྲ། ། ཏིལ་
དང་པདྨ་རཱ་ཀ་དང་། ། ། སཽ་གལ་དང་ཤཱ་རི་དང་། ། ཀེང་ ཤུ་ ཀ་ དང་ ཀ་
དམྤ། ། མནྡ་ར་དང་མུ་ཏིག་དང་། ། ཏ་མ་ལ་དང་ཙན་དན་དང་། ། ག་
པུར་གུ་གུལ་གུར་ཀུམ་དང་། ། དུ་རུ་ཀ་དང་ཨརྒ་དང༌། ། ཀུ་མུ་ཏ་དང་ཙམྤ་
ཀ ། བ་རུ་ཤ་ཀ་མ་ལི་ཀ ། མཉྫུ་ཛི་ཧྭ་པྲི་ཡངྐུ། ། སུག་སྨེལ་དང་ནི་མ་ཤ་
ཀ ། བཻཌཱུརྻ་དང་མརྒད་དང༌། ། ཀེ་ཀེ་རུ་རྣམས་ལེགས་སྦྱར་སྐད། ། ཐད་
སོར་བཞག་པ་ཡིན་ཞེས་བྱ། ། ཨཎྡ་རྙིལ་ཞེས་བྱ་བ་ནི། ། ཨིནྡྲ་ནཱི་ལའི་བོད་
སྐད་དེ། ། ལ་དུ་དྭགས་ཀྱི་ལེགས་སྦྱར་སྐད། ། སསྐྲྀ་ཏ་ནི་ལེགས་སྦྱར་རོ། །
གེའུ་ཧང་ཞེས་བྱ་བ་ཡང་། ། གོ་རོ་ཙ་ནའི་བོད་སྐད་ཡིན། ། ལི་ཁྲི་ཞེས་པ་སིནྡྷུ་
རའི། ། བོད་སྐད་ དག་ ཏུ་ བཤད་ པ་ ཡིན། ། པི་པི་ ལིང་ ནི་ ལེགས་ སྦྱར་
སྐད། ། ཡིན་ཡང་ན་ལེ་ཤམ་ཞེས་དང༌། ། ཨ་བར་སྐྱུར་གསུམ་ཞེས་བྱ་བ། །
ཞང་ཞུང་སྐད་ཡིན་ལེགས་སྦྱར་གྱི། ། སྐད་དུ་ངེས་པར་འཁྲུལ་མི་བྱ། ། ཤུ་
དག་ལི་ཤི་ཤིང་ཀུན་ཡང་། ། རྒྱ་མིན་བོད་མིན་སྐད་ཞིག་སྟེ། ། ལེགས་སྦྱར་
སྐད་དུ་འཁྲུལ་མི་བྱ། ། ནེ་རཉྫ་ན་ལེགས་སྦྱར་སྐད། ། བོད་ཀྱི་སྐད་དོད་གང་
ཡིན་བསམ། ། ཝཱ་ར་ཎ་སི་ཞེས་བྱ་བ། ། རལ་གྲི་ཕུབ་ཀྱི་གནས་དང་ནི། ། བ་
ལངམགོ་ཡི་རི་སོགས་སུ། ། འཆད་པ་ཡོད་ཀྱང་འདོད་རྒྱལ་སྐད། ། ཡི་གེ་
བསྣན་པའི་ངེས་ཚིག་གིས། ། བཤད་ན་འཁྲུལ་པར་འགྱུར་སྙམ་བྱེད། ། ཨོ་ཌི་
ཡ་ནི་ལེགས་སྦྱར་གྱི། ། སྐད་ཡིན་དེ་ཡི་ཟུར་བཅག་པ། ། ཨུ་རྒྱན་ཞེས་པ་བོད་
ཀྱི་སྐད། ། ས་ལི་ཞེས་པ་ལེགས་སྦྱར་གྱི། ། སྐད་ཡིན་དེ་ཡི་ཟུར་བཅག་
ནས། ། ས་ལུ་ཞེས་པ་བོད་ཀྱི་སྐད། ། ཤོ་ལོ་ཀ་ནི་ཚིགས་བཅད་ཀྱི། ། ལེགས་

བརྡ་ཡི་བྱེ་བྲག་གསལ་བྱེད་བཞུགས་སོ། །
337